График на дейностите за организацията, провеждането и оценяването на изпитите от националното външно оценяване (НВО) в VII клас през учебната 2019/ 2020 учебна година и график на дейностите по приемането на ученици в VIII клас в неспециализирани училища за учебната 2020/ 2021 г. съгласно Наредба № 10 от 01.09.2016 г. след завършено основно образование

*/съгласно заповед № РД 09-2152/ 27.08.2019 г., изм. със заповед № РД 09-920/ 05.05.2020 г.*

 *на министъра на образованието и науката/*

|  |  |  |
| --- | --- | --- |
| **Вид дейност** | **Срок** | **Забележка** |
| Подаване на заявление за полагане на изпити за проверка на способностите | **27-29 май 2020 г. вкл.** | Подават се заявления за полагане на изпити за проверка на способностите по изобразително изкуство, музика и физическо възпитание и спорт. Заявленията се подават в училището, в което се обучава ученикът и се регистрират. Към заявленията за полагане на изпит за проверка на способностите по физическо възпитание и спорт задължително се прилага копие на застрахователна полица „Злополука“ за дните на изпита. Приемането на ученици в VІІІ клас по утвърден държавен план-прием за профилите "Изобразително изкуство", "Музика" и "Физическо възпитание и спорт" се извършва и въз основа на резултата от изпита за проверка на способностите. Ако ученикът не се е явил на съответния изпит за проверка на способности, то той не може да кандидатства за горепосочените профили.С резултатите от тези изпити **не** може да се кандидатства в спортни училища и в училища по изкуствата и културата. |
| Провеждане на Национално външно оценяване по:* **Български език и литература**
* **Математика**
 | **15 юни 2020 г.,** **начало 09,00 часа****17 юни 2020 г.,** **начало 09,00 часа** | Националните външни оценявания (НВО) по български език и литература и математика се провеждат в училището, където се обучава ученикът в VII клас. Учениците следва да се явят с документ за самоличност (ученическа лична карта) не по-късно от 08,30 ч. На изпитите учениците пишат с **черен** химикал. За явяване на изпитите по български език и литература и математика **не се подават** заявления. Изпитите ще се проведат при засилени противоепидемични мерки при осигурено минимално разстояние от 1,5 метра между присъстващите. НВО по чужд език тази година няма да се провежда. |
| Обявяване на списъци с разпределението на учениците по училища и зали за полагане на изпити за проверка на способностите. Писмено уведомяване на учениците за допускането им за полагане на изпити за проверка на способностите | **до 08 юни 2020 г. вкл.** | Служебните бележки, удостоверяващи мястото за явяване на НВО, ще съдържат и информация за мястото за полагане на изпитите за проверка на способностите по изобразително изкуство, музика и спорт за всеки кандидат, който е подал заявление за явяване на изпитите. |
| Провеждане на изпити за проверка на способностите по:* **изобразително изкуство**
* **музика**
* **спорт**
 | **22 юни 2020 г.** **23 юни 2020 г.** **24-25 юни 2020 г. вкл.** |  |
| Обявяване на резултатите от НВО | **до 29 юни 2020 г. вкл.** |  |
| Обявяване на резултатите от изпитите за проверка на способностите | **до 26 юни 2020 г. вкл.** |  |
| Получаване на служебна бележка с резултатите от изпитите | **до 02 юли 2020 г. вкл.** | В служебните бележки, които ще получите, ще бъдат вписани резултатите от всички изпити, в т.ч. резултатите от областните кръгове на олимпиадите по физика, биология и здравно образование, химия и опазване на околната среда, география и икономика, както и на Национално състезание по природни науки и география „Акад. Л. Чакалов“, които са включени при балообразуването в някои от паралелките. Отделни служебни бележки с резултати от конкретен изпит няма да бъдат издавани.Оценките от свидетелството за основно образование се прехвърлят също по служебен път. |
| Издаване на свидетелството за завършено основно образование | **до 03 юли 2020 г. вкл.** |  |
| Подаване на документи за участие в приема на ученици по Наредба № 10 от 01.09.2016 г. | **03-07 юли 2020 г. вкл.** | Подаването на заявление за участие в първи етап на класиране ще бъде само по електронен път. Учениците участват в класирането според бала и желанията, посочени в заявлението, по низходящ ред.При попълване на заявлението всеки ред от таблицата с план-приема е отделно желание. Подредбата при попълване е от най-желаната паралелка низходящо към по-малко желаните паралелки. |
| Обявяване на списъците с приетите ученици на първи етап на класиране | **до 13 юли 2020 г. вкл.** |  |
| Записване на приетите ученици на първи етап на класиране или подаване на заявление за участие във втори етап на класиране | **до 16 юли 2020 г. вкл.** | Записването се извършва в училището, в което са приети учениците с оригиналите на документите им.Учениците, които не желаят да се запишат на първи етап на класиране подават заявление за участие във втори етап на класиране в училището, в което са приети. На този етап нямат право да пренареждат, премахват или допълват желанията си. На втори етап на класиране учениците могат да се класират на по-предно желание или да останат на мястото си от първия етап.Учениците, които не са класирани на първи етап, не подават заявления за участие във втория етап. Те се включват автоматично в класирането. |
| Обявяване на списъците с приетите ученици на втори етап на класиране | **до 20 юли 2020 г. вкл.** |  |
| Записване на приетите ученици на втори етап на класиране | **до 22 юли 2020 г. вкл.** |  |
| Обявяване на записалите се ученици и броя на незаетите места след втори етап на класиране | **23 юли 2020 г.** |  |
| Подаване на документи за участие в трети етап на класиране | **24-27 юли 2020 г. вкл.** | Подаването на заявление за участие в трети етап на класиране ще бъде само по електронен път. В това заявление желанията могат да се подредят отново, но само за паралелките, в които има свободни места ( свободните места се обявяват на **23 юли 2020 г.**). |
| Обявяване на списъците с приетите ученици на трети етап на класиране | **29 юли 2020 г. вкл.** |  |
| Записване на приетите ученици на трети етап на класиране | **30 юли 2020 г. вкл.** |  |
| Обявяване на записалите се ученици и броя на незаетите места след трети етап на класиране | **03 август 2020 г.** |  |
| Попълване на незаетите места след трети етап на класиране и записване | **до 10 септември 2020 г. вкл.** | Тези места се попълват до **10 септември 2020 г. (вкл.)** по ред определен от директора на съответното училище. |
| Утвърждаване на осъществения държавен план-прием | **до 14 септември 2020 г. вкл.** |  |

Когато се извършва превръщане на оценки от Свидетелството за завършено основно образование в точки се прилага следната скала:

Отличен 6 = 50 точки

Много добър 5 = 39 точки

Добър 4 = 26 точки

Среден 3 = 15 точки